Melvin Burgess

Melvin Burgess (født 25. april 1954 i Twickenham) er en britisk barnebokforfatterForfatterprofil  hos andersenpress.co.uk, best kjent for Junk som han mottok både Guardian Children's Fiction Prize og Carnegie Medal for i carnegiegreenaway.org.uk Junk .

 Liv 
Han vokste opp i Sussex og Surrey, og beskriver seg selv som et sjenert og utilpass barn. Han gjorde det bare måtelig på skolen, og hadde deretter ulike jobber mens han forsøkte å skrive og få utgitt sin første bok. På denne tiden bodde han i Bristol, i et miljø som kan gjenkjennes i Junk. I 1983 flyttet han til London, og intensiverte skrivearbeidet. Han debuterte med The Cry of the Wolf i 1990.

Han bor nå i Hebden Bridge.

 Bøker  
Burgess har blitt omtalt som «the "godfather" of Young Adult fiction in Britain»; flere av hans mest kjente bøker handler om vanskelige tema som tenåringssex, heroinmisbruk, Alzheimer eller kosmetisk kirurgi – det siste i Sara’s Face (2006).Forfatterprofil  hos britishcouncil.org

I The Cry of the Wolf skildres en kamp mellom en ulveflokk, med noen menneskelige egenskaper, og en jeger som er besatt av å utrydde de siste ulvene i England. I gjennombruddsboka Junk skildrer han både ungdommelig hjemløshet og et ødeleggende heroinmiljø. Boka utmerker seg ved de stadige skiftene i førstepersonsforteller. Boka Doing It (2004) vakte debatt for sine detaljerte skildringer av tre tenåringsgutters seksuelle nysgjerrighet og debuter.Doing It hos melvinburgess.netAnne Fine. Filth, which ever way you look at it; The Guardian, 29.3.2003 Tenåringers seksuelle erfaringer var også tema i Lady: My Life As A Bitch (2001), med Sandra på 17 som hovedperson.

I Bloodtide (1999)The Bloods — Bloodtide & Bloodsong hos melvinburgess.net og fortsettelsen Bloodsong (2007) skriver han handlingen fra Volsungesaga inn i et lovløst framtidssamfunn lokalisert i London. Burgess skrev også «romanversjonen» av filmen Billy Elliot (2000).

På norsk finnes Den siste ulven (1992, The Cry of the Wolf)ebok fra bokhylla.no av Den siste ulven og 16 & sex (2005, Doing it). Junk ble oppført på Den Nationale Scene i 2000.ebok fra bokhylla.no av teatermanus til Junk

Flere av bøkene hans er filmetSe profil på Internet Movie Database: Junk og An Angel for May som tv-drama i 1999 og 2002; Doing It ble til den kortvarige tv-serien  i USA 2004–05. Han har også skrevet serien The Well (2009) i fire episoder direkte for tv.

 Referanser 

 Eksterne lenker 



Kategori:Engelske barnebokforfattere
Kategori:Carnegie Medal in Literature
Kategori:Personer fra London
Kategori:Fødsler i 1954